Keegi kusagil määratles, missugune on hea blogi. Kahjuks olen unustanud, kuidas see täpselt oli öeldud, aga olin tookord vägagi nõus. Ehedus ja siirus kuulusid kahtlemata sellesse loetelusse. Lisaks peab blogijal olema midagi ainuomast maailmale teada anda. Midagi sellist, mida ma ajakirjandusest ei leia.  Hea kirjutamisoskus teeb selle kõik topelt nauditavaks.    Mina loen jätkuvalt vaid neid blogisid, millest kirjutaja isiksus läbi kumab. Kes ennast aga peidab ja räägib kõigest liiga üldiselt, kaotab minu jaoks pinge.